text: Spældi tú sjálvur, og hvar á vøllinum?
  Jú, eg havi spælt rættiliga nógv fótbólt í mínum ungu døgum, og eg spældi fyri tað mesta í verjuni, antin sum høgri bakkur ella mansverji.
text: #000003
text: Eg var á sterka unglingaliðnum, sum vann tvey føroyameistaraheiti í 1989 og 1990. Í 1990 bleiv tað til “the double”. Tað var eitt ótrúliga stuttligt lið at spæla við, tí vit vóru mann fyri mann kanska ikki sterkasta liðið í landinum, men saman vóru vit ikki til at knúgva. Tað var tað reina Manchester United, tí vit góvu ongantíð upp. Treyðugt so, so høvdu vit góðar týpir á liðnum. Ólavur Jacobsen (beiggi Sjúrð), Djóni N. Joensen, Jóhan Petur Ludvík (sonur Arna Ludvík) og Jan Jørgensen, ið var eitt snarljós á vøllinum. Í 1990 vóru vit nógv tað besta liðið í landinum.
text: #000004
text: Mín karriera toppaði í fyrru helvt av nítíárunum, tá eg var fastur maður á besta liðnum undir leiðsluni av Peturi Simonsen. Liðið flutti upp í 1. deild í 1993 og fekk eitt heiðurligt sætta pláss í 1994, áðrenn hatta “#€%&*” Ian Salter kom aftur til landið og fyllaði alt sundir.
text: #000005
text: Hvussu kom áhugin fyri fótbólti?
  Sum sonur Gert Hansen, so er tað ikki so torført at staðfesta upphavið til mín áhuga fyri fótbólti. Fótbóltur fylti nógv í barndómsheiminum. Nøkur av mínum fyrstu minnum yvirhøvur eru umfatað av einum fótbólti, og allir eldru beiggjarnir spældu við NSÍ. Terji bróður var ein lítil snurritoppur av einum áleypara, meðan Áki bróður (sáli) og Kartin bróður vóru málmenn, so tað var eg eisini, tá eg var lítil. Men tá eg bleiv við at vera lítil, hóast eg bleiv eldri, helt eg ikki, at tað vóru nógv perspektivir í at vera málverji , so tá eg bleiv smádrongur, fór eg ikki aftur í málið at standa.
text: #000006
text: Yndisleikari hjá NSÍ nú og/ella fyrr?
  Ólavur Jacobsen, beiggi Sjúrð Jacobsen, noyddist at gevast við fótbóltinum á alt ov ungum árum, tí hann varð so illa skaddur, men eg haldi, at Ólavur er tann leikari, ið eg havi havt størst fragd av at spæla saman við. Ólavur dugdi alt, og eg meini alt. Í verjupartinum var hann so at siga ógjørligur at koma framvið, og so hevði hann ótrúliga gott yvirblikk. Og fekk Ólavur møguleika, so dugdi hann eisini at sparka bóltin í málið, tí hann hevði eisini eitt gott skot. Ein fullkomin fótbóltsleikari, ið eg hevði unt NSÍ og føroyska landsliðnum at fingið størri ágóða av. Nú er Eyðun Gaardbo eisini ofta nevndur, og tað ikki uttan grund. Eyðun var skiparin í verjuni í 1994, og eg kendi meg altíð tryggan at fara í nærdystir, tí eg visti, at um tað kiksaði, so skuldi Eyðun nokk renna áleyparan aftur, so skjótur var hann. Ein annar er vinmaðurin Djóni N. Joensen. Í 1994 var hann besti miðvallari í landinum, og tað var ein fragd at fóðra honum bóltar, ið hann tók við sær og pløkkaði í kassan – ofta úr langari fjarstøðu.
text: #000007
text: Sigurin í steypafinaluni á Ólavsøku 2001 var nakað serligt, tí fjeppararnir hjá NSÍ skaptu ein karm kring finaluna, ið ikki hevur sæð sín líka í føroyskum fótbólt – hvørki áðrenn ella síðan. Tað var fantastiska flott, so ta Ólavsøkuna gekk eg runt við einum væl størri brosi, enn eg plagi.
text: #000008
text: Og so er tað sjálvandi føroyameistaraheitið í 2007. Hóast eg búði í Keypmannahavn tá, so var eg staddur á vøllinum í Runavík saman við soninum Róar, ið snaraði Burgundiu, tá meistaraheitið kom til hús, og tað eri eg ómetaliga glaður fyri. Terji bróður og eg endaðu í Blikk-barrini, og tá hon lat aftur, hevði Piddi, sum var formaður, opið hús. Tað er seinastu ferð, eg var í lag við Pidda.
text: #000009
text: Sunnudagin møta vit B68 á Svangaskarði. Hvussu vildi tú lýst B68 sum mótstøðulið?
  B68 er okkara arvafíggindi. Í fótbóltsblaðnum Fótfimi hjá Dimmalætting havi eg skrivað eina grein um kappingarstríðið millum NSÍ og B68, og hon sigur alt um, hví so er. Men B68-liðið í dag er langt frá teimum klassisku B68-liðunum, vit hava sæð áður. Størsti trupulleikin hjá B68 er, at teir hava ov fáar ordiligar Tofta-menn á liðnum. Leikarar, sum hin víðakendi Ovi Brim, ið nærmast liva og doyggja fyri felagnum.
text: #000013
text: Hvat væntar tú, úrslitið verður sunnudagin?
  Eg vóni so innilaga, at NSÍ vinnur, og eg haldi eisini, at liðið hevur ein møguleika, um leikarar spæla upp til sítt besta. Stigatalvan staðfestir eisini, at møguleikin er har, men vit kunnu ikki renna undan, at vit hava eitt ungt og viðbrekið lið í ár. Hóast tað, so hava vit Klæmint Olsen, sum er kanska besti áleypari í landinum í løtuni. Um hansara viðleikarar kunnu fóðra honum tveir ella tríggjar góðar bóltar inni í brotsteiginum, so skal hann nokk sparka ella stúta onkran í netið. Men tað er upp til hansara viðleikarar at syrgja fyri, tí Klæmint má ikki kenna seg noyddan at reika ov langt burtur frá málinum, fyri at fáa bóltin. Hann skal hava hann inni frammanfyri málið. Hendir tað, so vinnur NSÍ 2-1.
text: #000015
text: Jóhan Troest Davidsen er gulur!
text: #000021
text: Jóhan Troest Davidsen hevur skrivað undir nýggjan 2 ára sáttmála við NSÍ. Jóhan er ein sera royndur leikari, hann hevur leikt yvir 300 dystir í bestu deildini, 14 dystir í Evropa og fleiri landsdystir fyri Føroyar. So Jóhan er avgjørt ein sera týdningarmikil leikari fyri NSÍ, og við sínum royndum kemur hann avgjørt at verða...
text: #000022
text: Í gjár gjørdist greitt, at báðir effo-málverjarnir hjá NSÍ halda fram í felagnum. 29-ára gamli Símun Rógvi Hansen er rímiliga nýggjur í felagnum, men hann trívist væl, og tískil var upplagt at leingja samstarvið. Símun Rógvi hevur staðið í mál í 17 av 19 effo-dystum, og hann er komin framúr væl frá uppgávuni. Símun Rógvi...
text: #000028